ครั้งนี้เป็นครั้งที่ 2 ในการรับประทานอาหารเวียดนาม ด้วยความที่ไม่รู้รสชาติอาหารเวียดนามแบบจริงจัง ก็คิดว่าร้านก่อนหน้าอร่อยมาก เลยมีคนแนะนำร้านนี้ ว่ารสชาติที่แท้จริงของอาหารเวียดนามคืออะไร
อาหารที่คัดเลือกจากความอยากของกระเพาะ
- แหนมเนืองชุดเล็ก 100 บาท (สั่ง 2 ชุด) รสชาติแหนมเนือง อร่อยกว่าที่เคยกินมาก่อนหน้านี้ น้ำจิ้มกลมกล่อม
- ขนมจีนไซ้ง่อน เมนูนี้ไม่ค่อยโอเคสำหรับเราเท่าไร เป็นน้ำแกงหวานๆ เลี่ยนๆ ผัก และไก่สะเต้ะ เนื่องจากเป็นครั้งแรกเลยกินไปคำหนึ่ง
- กุ้งกระเบื้อง กรอบ อร่อยมาก คือแทบไม่ต้องจิ้มน้ำจิ้มบ๊วย กินเปล่าๆก็อร่อยแล้ว
-ยำหมูยอ หนัง รสชาติเปรี้ยวๆหวานๆ ตอนเคี้ยวหมูยอมีสัมผัสของหนังหมูด้วย
- ปอเปี้ยะสด (ตอนแรกเข้าใจว่าลุยสวน เข้าใจผิด ขอโทษด้วยค่ะ) ไม่รู้ว่าร้านเขามีการทำไว้แล้วหรือเปล่า รู้สึกผักที่ใช้ห่อไม่ค่อยสด กรอบ เลยเฉยๆ 
นอกเหนือจากนั้น ก็คงเป็นบรรยากาศร้านแบบเรียบง่าย สบายๆขนมหวาน หรือไอศครีมไม่ได้สั่งเพราะอิ่มพุงกาง จำราคาไม่ได้ทั้งหมด แต่คิดว่าสำหรับคนรักสุขภาพ คงเป็นทางเลือกทางหนึ่ง